dh-unibe/image-text_koenigsfelden-charters-post-1500 huggingface dataset:
Allen den, die disen brief ansechent, lesent oder hoͤrent lesen, ✳ ✳ kûnd und tuͦn kunt ✳ ich, Walthˀ von Bùttikon, hˀr
Hartmans, seligen, von Bùttikon sun, ✳ vˀgich offenlich mit disem brief, ✳ daz ich enphangen hab von den geistlichē froͧwen,
der eptischinen und
dē
convent gemeinlich dez closters ze Kûngsvelt, Sant Claren ordens, gelegen in Costentzˀ bystuͦme,
zwenzig march silbers, bezalt nach gewonlichˀ widerloͤsung ✳ ✳ der herschaft von Oͤstˀrich umb dz phant, die zwo march
geltes, die gelegen sint ze Windisch, ze Husen, ze Schˀntz, ze Lupfang und ze Bire, ✳ ✳ daz ich und ander min fordern
gehept habent von der selben unser herschaft, die es nu frilich erloͧbt und gunnen habent von uns ze loͤsent
der vorgenanten eptischinen und dem convent, ✳ dar an ich un̄ andˀ min frûnd noch erben niemˀ an sprach mer
sùllent gewinnen ✳ und si gentzeklich da uffe fri und ungeirret und ungetriben sùllent lasen an geistlichem und
an weltlichem gerichte umb ellù dù guͤter, dù ze dem selben pfant hoͤrent, wa si gelegen sigent un̄ funden
wˀdent jetz odˀ hie nach, dz si da zuͦ gehoͤrent. ✳ ✳ und diz zuͦ einˀ waren gezùgnùsse und fester sicherheit,
so gib ich inen disen brief, besigelt mit minem eigennen ingesigel, ✳ ✳ der geben ist, do man zalte von gottes gebùrte drizechenhundert jar, un̄ in dem achte und sechtzigisten jar, an sant Petͦnillen tag, dˀ magt.
Konigsf. 344
Kgsf. 344
K
✳ D ✳ 8 ✳
Staatsarchiv
AARGAU
Windisch j
ein verzùg brieff vō dem vō Bùttick₎ um̄ ettlich guͤtter im Eig₎ ✳
so die fròwē zuͦ Kùngsfeld₎ erkoufft
von dez von Bûttikon
phant
sint zwo mark geleg₎
ze Windisch ze Husz₎ ze Lupphang
ze Schernz ze Birr